**КРИТЕРИЈУМИ ОЦЕЊИВАЊА ЗА ПРЕДМЕТ ВЕРСКА НАСТАВА**

Постигнућа ученика у оквиру предмета Верска настава вреднују се исказима прописаним за описно оцењивање изборних предмета: истиче се, добар и задовољава. Оцењивање се врши усменим путем. Постигнућа ученика се вреднују кроз:

праћење активности на часу (учешће у дискусији, дебатама, радионицама);

излагање и представљање продуката рада ( домаћи задаци, презентације,− панои и др.);

учешће и ангажовање у различитим облицима рада (групни рад, рад у пару,− истраживачки рад);

Часови практичне наставе ( одлазак у храм ).

I-VIII РАЗРЕД

ИСТИЧЕ СЕ: У потпуности и врло активно учествује у обради теме, показује висок ниво самосталности у изношењу закључака, критичком промишљању, анализи и разумевању садржаја. Ради самостално, без помоћи наставника и уз висок степен активности и ангажовања. У свим облицима рада показује заинтересованост, укључује се и пружа подршку у раду вршњацима. Преузима иницијативу у одабиру додатних садржаја и тема за које показује интересовање. Учествује у такмичењима. Са лакоћом и у потпуности влада садржајима и тематиком предвиђених планом и програмом Верске наставе.

ДОБАР: Учествује у обради теме, у већој мери показује заинтересованост за предмет учења, самосталност у изношењу закључака, повезивању са претходно усвојеним информацијама, уз повремену мању помоћ наставника у виду кратких подпитања и корекција. Укључује се повремено у анализу предвиђење теме и показује да разуме предмет учења кроз увиђање разлика, упоређивање и промишљање на задату тему. Уз мање потешкоће овладава градивом

ЗАДОВОЉАВА: У довољној мери показује заинтересованост за предмет учења, одабрану тему, њену обраду и усвајање садржаја. Повремено је ангажован у раду. Препознаје и уме да преприча својим речима основне информације везане за тему. У мањој мери логички повезује чињенице и појмове и искључиво уз помоћ наставника изводи закључке. Показује мањи степен активности и ангажовања у свим облицима рада.

Предметни наставник:

Радмила Цветковић Петровић